Washington National Cathedral

The Cathedral Church of Saint Peter and Saint Paul the City and Diocese of Washington, til daglig kjent som Washington National Cathedral er en katedral i Washington D.C. i USA. Den er listet i National Register of Historic Places (Nasjonalt register over historiske steder).

Katedralen er sete for både Presiding Bishop of the Episcopal Church i USA og Episcopal Diocese of Washington. Den er moderkirke for episkopale kirken i District of Columbia og i Maryland-fylkene Charles, Montgomery, Prince George's og St. Mary's. 

Katedralen ligger i Washingtons nordvestlige kvadrant, ved krysset mellom Massachusetts Avenue og Wisconsin Avenue. Den er verdens sjette største katedral, og USAs nest største.

Byggingen begynte i 1907 da president Theodore Roosevelt la ned grunnsteinen. Det tok 83 år å ferdigstille katedralen; den siste korsblomst ble innføyet i 1990 i nærvær av president George H.W. Bush.

Orgelet kirken inneholder kalles The Great Organ, det Store Orgel, installert av Ernest M. Skinner Organ Company i 1938.

Bygget er utformet etter mønster av engelsk gotikk fra 1300-tallet. Alle bærende deler er av stein. Katedralen har ni kapeller som har blitt brukt av små menigheter uten eget gudshus, inkludert russisk-ortodoks, polske katolikker, lutherske, baptister og jødiske menigheter. Katedralen har ikke egen menighet,I 1980 ble bygget beskrevet som 90 % ferdig. Tårnet ble fullført i 1964 og er omkring 100 meter (301 fot) høyt. I tårnet er det 10 vanlige kirkeklokker og 53 klokker i et klokkespill (carillon). Bygget er en korsformet basilika og har to tårn (Peter og Paul) i vestfasaden.Stein til høyalteret ble brutt ved Jerusalem. Woodrow Wilson er gravlagt i katedralen.National Geographic Magazine, april 1980, s. 560. 

Bakgrunn
I den opprinnelige planen for en «federal city» (1792) ble det holdt av areal til en «great church for national purposes». På dette området står nå National Portrait Gallery (USA). På slutten av 1800-tallet ble planen tatt opp igjen og i 1893 fikk Protestant Episcopal Cathedral Foundation of the District of Columbia løyve av USA kongress til å reise en katedral med formål å fremme religion, utdanning og veldedighet. Mount Saint Alban ble valgt som tomt. George Frederick Bodley, en ledende anglikansk kirkearkitetk, fikk oppdraget med å lede utformingen av bygget.

Store begivenheter

 Dwight D. Eisenhower lå på lit de parade i katedralen (1969) 
 Gravferd for Ronald Reagan (2004)State Funeral for President Ronald W. Reagan June 11, 2004  Nationalcathedral.org
 Gravferd for Gerald Ford, USAs 38. president, (2007)
 Gravferd for Katharine Graham, redaktør i Washington Post, (2001)
Gravferd for George H.W. Bush, USAs 41. president (2018)
 Minnegudstjeneser har blitt avholdt for Warren G. Harding, William Taft, Calvin Coolidge, Eleanor Roosevelt (1962), Harry S Truman, og Richard M. Nixon.

Martin Luther King jr. holdt gudstjeneste i katedralen 31. mars 1968, han ble drept i et attentat få dager senere og en minnegudstjeneste ble holdt for ham samme uke. 

Flere fremtredende amerikanere are gravlagt i katedralen:
 Larz Anderson, forretningsmann
 George Dewey, admiral
 Cordell Hull, utenriksminister
 Helen Keller (urne), forfatter
 John W. Snyder, politiker
 Anne Sullivan (urne), Helen Kellers lærer
 Woodrow Wilson, USAs 28. president, den eneste presidenten gravlagt i District of Columbia.

Jordskjelv i 2011
Under Virginia-jordskjelvet i august 2011 fikk katedralen en del skader. Steiner fra spir falt ned og flere spir kom ut av posisjon eller klappet sammen. Steinfigurer ble skadet og fallende steiner slo hull i taket. Det oppsto også sprekker i bærende konstruksjoner av stein. 
 Bygningen ble stengt i noen måneder og skadene anslått til 25 millioner dollar.

 Bibliografi 
 Marjorie Hunt: The Stone Carvers: Master Craftsmen of Washington National Cathedral, Smithsonian, 1999.
 Step by Step and Stone by Stone: The History of the Washington National Cathedral, WNC, 1990.
 A Guide to the Washington Cathedral, National Cathedral Association, 1945.
 David Hein: «For God and Country: Two Historic Churches in the Nation's Capital», i Anglican and Episcopal History 56 (March 1987): s. 123-126.
 David Hein: Noble Powell and the Episcopal Establishment in the Twentieth Century, Urbana: University of Illinois Press, 2001. 
 Peter W. Williams: Houses of God: Region, Religion, and Architecture in the United States, Urbana: University of Illinois Press, 1997.
 Cathedral Age (magasin).

 Referanser 

 Eksterne lenker 


Kategori:Katedraler i USA
Kategori:Episkopale kirker i USA
Kategori:Byggverk i Washington D.C.
Kategori:Kirker fra 1990
Kategori:1990 i USA